KAPITULO 85
Agragsak Gapu iti Nagbabawi a Managbasol
DAGITI ILUSTRASION MAIPAPAN ITI NAPUKAW A KARNERO KEN SINSILIO
AGRAGSAK DAGITI ANGHEL IDIAY LANGIT
Bayat ti ministerio ni Jesus, maulit-ulit nga impaganetgetna ti kinapateg ti kinapakumbaba. (Lucas 14:
Napaliiw dagiti Fariseo ken eskriba a dagitoy a tattao
Ngem saan a kasta ni Jesus. Ipakitana iti amin ti dayaw, kinaimbag, ken asi. Adu kadagiti nanumo a tattao, karaman ti dadduma a pagaammo a managbasol, ti magagaran a dumngeg ken Jesus. Ngem ania ti reaksion ni Jesus iti panangbabalawda kenkuana gapu ta tultulonganna dagitoy?
Nalawag ti sungbat idi imbagana ti makatukay nga ilustrasion nga umasping iti imbagana idi idiay Capernaum. (Mateo 18:
“No maysa kadakayo ti addaan 100 a karnero ket mapukawna ti maysa, saanna ngata a panawan ti 99 iti pagaraban ket birokenna ti maysa agingga a masarakanna? Ket inton nasarakanna, maragragsakan ken ibaklayna iti abagana. Inton makaawiden, ayabanna dagiti gagayyem ken kaarrubana, a kunkunana, ‘Agragsaktayo ta nabirokakon ti napukaw a karnerok.’”
Kasano nga inyaplikar ni Jesus dayta? Inlawlawagna: “Kasta met, naragragsakto ti langit gapu iti maysa a managbasol a nagbabawi ngem iti 99 a nalinteg a saanda a kasapulan ti agbabawi.”
Matignay koma dagiti Fariseo iti dinakamat ni Jesus maipapan iti panagbabawi. Ibilangda ti bagida a nalinteg ken ipagarupda a saan a masapul nga agbabawida. Sumagmamano a tawen ti napalabasen, idi binabalaw ti dadduma ni Jesus gapu ta nakipangan kadagiti agsingsingir iti buis ken managbasol, insungbatna: “Immayak tapno ayabak dagiti managbasol, saan a dagiti nalinteg.” (Marcos 2:
Tapno mapatalgedan pay ni Jesus ti imbagana maipapan iti panagragsak idiay langit no agbabawi dagiti managbasol, dinakamatna ti ilustrasion a napasamak iti uneg ti balay: “No ti babai nga addaan iti 10 a sinsilio a drakma ket napukawna ti maysa, saanna ngata a sindian ti lampara ken sagadan ti balayna tapno birokenna a naimbag agingga a masarakanna? Ket inton nasarakanna, ayabanna dagiti gagayyemna ken kaarrubana, a kunkunana, ‘Agragsaktayo, ta nabirokakon ti sinsilio a napukawko.’”
Ti imbaga ni Jesus nga aplikasionna ket umasping met laeng iti imbagana iti ilustrasion maipapan iti napukaw a karnero. Kinunana: “Kasta met, ipasiguradok a maragragsakan dagiti anghel ti Dios no agbabawi ti maysa a managbasol.”
Agasem, interesado unay dagiti anghel ti Dios a mabirokan dagiti napukaw a managbasol! Talaga a nakapatpateg dayta ta ti managbasol nga agbabawi ken makagun-od iti lugar iti nailangitan a Pagarian ti Dios ket maaddaanto iti nangatngato a saad ngem kadagiti anghel! (1 Corinto 6:
Ammuem ti Ad-adu Pay
Mapakawan Kadi Dagiti Basoltayo?
Pakawanen kadi ti Dios uray dagiti nadagsen a basol? Ania ti aramidentayo no kayattayo a magun-od ti anamong ti Dios?
Ania ti Pagarian ti Dios?
Idi adda ditoy daga, nangipakita ni Jesus iti panirpatan iti aramiden ti Pagarian.
Dios a “Sisasagana a Mamakawan”
No malagip ti Dios ti amin a bambanag, kasano a mamakawan ken manglipat?
pag_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn